ما رأيك بمن يقول ان العرب يستحقون العيش تحت ظل الإستبداد لانهم شعب همج لا يأتون الا بالسوط على ظهورهم ؟
اللي فهمه أن في سلطة في العالم بدون استبداد هو اللي غلطان. والشعوب مالهاش ذنب ، لو كانت بتتعرض لتعرية ثقافية واقتصادية فهي هتختار المستبد الدكر بعيدًا عن كونه عادل وللا لأ. بينما اللي بيحصل عند باقي الشعوب أنهم بيختاروا المستبد المحترف اللي بيمشي لهم أمورهم وبيعرف يجيب لهم حقهم ، بس. بائعو الوهم الأمريكي للأسف أقنعوا الناس بعكس كده.  مافيش سياسة بدون سلطة ، ومافيش سلطة بدون قوة ، ومافيش قوة بدون احتكار لوسائل القوة ، العالم كله كده ، بغض النظر عن النظام السياسي اللي بيتم تنسيق الكلام دا تحته ، ديمقراطي بقى ، حلزوني ، ساليزوني. الشعوب زي الأفراد بيكتسبوا السلوكيات ، مش بيتولدوا كده هما يعني ، اللي أنت شايفهم شعوب منظمة وفحيتة دي ، كانوا من كام قرن بيعانوا من المجاعات والفوضى السياسية والدينية وكل حاجة ، بس دي سنن كونية ، اللي بياخد بأسباب التقدم بيبقى شعب محترم ومنظم والعكس صحيح.  وبالتالي هما اكتسبوا السلوك دا على مدار قرون أيضًا ، وبالتالي سبقونا. وبعيدًا عن كل دا ، أنا مش مهتم أوي بمين يستاهل إيه ، لأن في الآخر ، كمان كام مئة سنة خريطة العالم هتكون مختلفة تمامًا ، وهتلاقي واحد ساعتها باعت سؤال لواحد تاني يقول له : هو أنت ياريس مش شايف أن البتاع بتاع يستحقوا البتاع بتاع عشان هما بتوع؟ ويقعدوا بقى أساتذة السياسة يهروا في المهري وغير المفهوم ، ويطلع في الآخر البتاع بتاع ، والبتوع بتوع نوع من الهري المحض في السلانكاتيه. فكك.